Document ID: /roh_data/filtered/fineweb-2-filterrobots_roh.jsonl.gz/69635

L'impressari da construcziun Armon Thomas d’Ardez ha cumprà ina chasa al cumenzament da la vischnanca d’Ardez. Oriund ha el vulì stgaffir abitaziuns per collavuraturas e collavuraturs. Cun renovar ha el però chattà fastizs d’ina ustaria gia lunsch emblidada.
Uschia ha el decis da laschar reviver quest local sco ustaria. Paraids enstil stucco veneziano, fanestras cun ornaments ed in plafond plain maletgs nunenconuschents.
Zuppà sut trais liadiras da la chasa ha el chattà il num «Usterea Spluga» ed autras infurmaziuns che mussan che qua era ina da las 12 ustarias ch’eran avertas durant la construcziun dal traject da la Viafier retica tras l’Engiadina Bassa. Quest traject è vegnì avert il 1913. Ma cun la fin da la construcziun è pli probabel vegnida serrada quella e bajegiada enturn per auters scopos.
L'october è previsa l’avertura da la veglia ustaria che duess daventar in inscunter per giasts ed indigens e manar quels en il temp gia lunsch passà.